Martin Waldseemüller. 203 
Wien,! det blev frit gengivet hos Robert Thorne 1527? og optrykt 
1535 i en ny Udgave af „Margarita philosophica“. 
Verdenskortet i Strassburgerudgaven af Ptolemzeus’ Geografi 
1513 med Titelen „Orbis typus universalis iuxta hydrographorum 
traditionem“ og med den udprægede Martellus’ a-Type med Navnet 
„Gronland“ paa blev uden Ændring optrykt i den nye Udgave 1520; 
men i Udgaven 1522, som efter Waldseemüllers Død besørgedes af 
hans Arvtager Lorenz Friess (Laurentius Frisius), blev dette Kort 
saavel som Nordenskortet af B-Typen dels ændret, dels forøget med 
nye Kort. 
I Udgaven fra 1522 findes der nemlig først og fremmest et 
Verdenskort af b-Typen, dernæst et Nordenskort af B-Typen, saa et 
Verdenskort af a-Typen med Navnet ,,Gronland" og Titel ligesom 
Verdenskortet i de to tidligere Ptolemæusudgaver, blot med Tillæget 
„exactissime depicta. 1522. L. Е.*,? endelig et Kort, atter af a-Typen, 
over den nordlige Del af den gamle Verden, et Ruslandskort, med 
Titelen „Tabula moderna Gronlandiae et Rusiae“ med en tilhørende 
Text, der dog kun synes at vedrøre Rusland, og med Navnet ,Gron- 
landa“ paa Kortets a-Type-Grønland. 
Disse Kort er dog til en vis Grad bearbejdede ved Hjælp af 
Waldseemüllers carta marina fra 1516 (Fig. 31). Fra dette er f. Ex. 
taget det Billede af en Mammuth med tilhørende Legende, som 
sammen med en Gentagelse af Navnet ,Gronlanda“ findes vest for 
Grønland. paa det nævnte Ruslandskort af a-Typen. Paa samme 
Kort genfinder man lige paa det Sted, hvor den lange grønlandske. 
Halvø gaar ud fra Rusland, Billedet af den moskovitiske Kejser fra 
carta marina. Paa B-Kortet er indføjet en Legende fra carta 
marina om de Skindvarer, som faas fra de vilde Lappers Land. 
At Lorenz Friess har været en ivrig Bearbejder af det af Waldsee- 
muller efterladte Materiale, ser man ogsaa af den paa Ruslands- 
kortet af a-Typen 1522 længst mod Nord anbragte kritiske Bemærk- 
ning ,Differt situs orbis hydrographorum ab eo, quem Ptolomeus 
posuit*. Det er ikke urimeligt at gætte paa, at en af de Afvigelser, 
der har foranlediget Friess til denne Ytring, er den forskellige Frem- 
stilling af Grønland paa a- og b-Typen, hvilken sidste for ham, der 
benyttede Ulmerudgaven, har staaet som Ptolemæus” Verdensbillede 
i Modsætning til den efter hans Antagelse fra portugisiske Søkort 
hentede „moderne“ a-Type. At b-Typen i Virkeligheden var en 
forholdsvis ung Omdannelse af a-Typen, vilde Friess rimeligvis være 
blevet meget forbavset ved at erfare. 
1 HARRISSE, Discovery, Tavle XV & S. 482. 
2 Facsimile-Atlas, Tavle XLI. Haxruyr, Principal Navigations. Hakluyt Society 
Publications. Extra Series Vol. 2, Glasgow 1903. 
3 Facsimile-Atlas, Tavle XXXIX. 
